Πρόταση όπως τροποποιήθηκε με την ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ Σχετικά με την τροποποίηση της απόφασης αριθ. 508/2000/ΕΚ της 14 Φεβρουαρίου 2000 για τη θέσπιση του προγράμματος «Πολιτισμός 2000»

(υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

2003/0076 (COD)

Πρόταση όπως τροποποιήθηκε με την ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ Σχετικά με την τροποποίηση της απόφασης αριθ. 508/2000/ΕΚ της 14 Φεβρουαρίου 2000 για τη θέσπιση του προγράμματος «Πολιτισμός 2000»

1. Ιστορικο

Διαβίβαση της πρότασης στο Συμβούλιο και στο Ευρωπαϊκό Κοινοβούλιο (COM 2003 (187) - 2003/0076 (COD)): 16 Απριλίου 2003.

Γνώμη της Επιτροπής των Περιφερειών: 9 Οκτωβρίου 2003.

Γνώμη του Ευρωπαϊκού Κοινοβουλίου σε πρώτη ανάγνωση: 16 Δεκεμβρίου 2003.

2. στοχοι της προτασησ της επιτροπησ

Το πρόγραμμα « Πολιτισμός 2000 », το οποίο εγκρίθηκε από το Ευρωπαϊκό Κοινοβούλιο και το Συμβούλιο τον Φεβρουάριο 2000 για πέντε έτη, λήγει στις 31 Δεκεμβρίου 2004. Η εν λόγω πρόταση για απόφαση αφορά παράταση όπως και για το διετές Πρόγραμμα (2005-2006). Προτείνεται δημοσιονομικό κονδύλι 69,5 εκατ. EUR για την εν λόγω διετή παράταση, στα πλαίσιο μιας Ευρώπης 25 κρατών μελών. Το ποσόν αυτό προστίθεται στο υπάρχον ποσόν των 167 εκατ. EUR.

3. γνωμη της επιτροπησ σχετικα με τις τροποποιησεισ τις οποιεσ ενεκρινε το ευρωπαϊκο κοινοβουλιο

Εγκρίθηκαν δύο τροποποιήσεις στη συνεδρίαση της ολομέλειας.

Με την τροποποίηση 1 εισάγεται μια νέα αιτιολογική σκέψη 3 α, στην οποία υπογραμμίζεται ότι στην αναθεώρηση των δημοσιονομικών προοπτικών εν όψει της διεύρυνσης, προβλέπεται αυξημένο ανώτατο όριο για το κεφάλαιο 3, που πρέπει να τηρηθεί από την νομοθετική αρχή στην περίπτωση παράτασης υφιστάμενων προγραμμάτων.

Με την τροπολογία 2 εισάγεται μια νέα αιτιολογική σκέψη 3 β, σύμφωνα με την οποία θεωρείται ουσιώδης η υποβολή, εκ μέρους της Επιτροπής, περιεκτικής και εμπεριστατωμένης έκθεσης αξιολόγησης για το Πρόγραμμα «Πολιτισμός 2000», το αργότερο μέχρι τις 31 Δεκεμβρίου 2005, προκειμένου το Ευρωπαϊκό Κοινοβούλιο και το Συμβούλιο να μπορέσουν να εξετάσουν την πρόταση του νέου προγράμματος πλαίσιο, το οποίο ανακοινώθηκε για το 2004 και θα πρέπει να τεθεί σε ισχύ το 2007, εν όψει δράσης της Κοινότητας στο χώρο του πολιτισμού.

3.1. Τροποποίηση εξ ολοκλήρου αποδεκτή από την Επιτροπή

Η Επιτροπή, επιδιώκοντας συμβιβαστική λύση, εδέχθη την τροποποίηση 1, η οποία εισάγει μια αιτιολογική σκέψη επί της αρχής, που προτρέπει στη τήρηση των δημοσιονομικών προοπτικών.

3.2. Τροποποίηση κατ' αρχήν αποδεκτή από την Επιτροπή

Η Επιτροπή εδέχθη μόνον το πνεύμα της τροποποίησης 2. Πράγματι, η προβλεπόμενη από την τροποποίηση αυτή έκθεση θα είχε κάποιο νόημα εφόσον θα υπήρχε μια προοπτική εφαρμογής 4 ετών. επομένως, αυτό το μέρος είναι αποδεκτό με την λογική μιας ορθής διαχείρισης του προγράμματος. Αντίθετα, η Επιτροπή δεν μπορεί να δεχθεί ότι η εξέταση, από το Ευρωπαϊκό Κοινοβούλιο, της πρότασης για το νέο πρόγραμμα, θα εξαρτηθεί από την υποβολή της έκθεσης αυτής (στην περίπτωση αυτή, θα εξεταζόταν μόνο στα τέλη του 2005, ενώ η υποβολή της προβλέπεται για το 1ο τρίμηνο του 2004).

Η Επιτροπή προτείνει επομένως να διατυπωθεί ως εξής η νέα αιτιολογική σκέψη 3 β:

« είναι σκόπιμο να υποβάλει η Επιτροπή περιεκτική και εμπεριστατωμένη έκθεση αξιολόγησης για το Πρόγραμμα «Πολιτισμός 2000», το αργότερο μέχρι τις 31 Δεκεμβρίου 2005. η έκθεση αυτή, θα μπορούσε ενδεχομένως να προσκομίσει χρήσιμα στοιχεία κατά την εξέταση από το Ευρωπαϊκό Κοινοβούλιο και το Συμβούλιο, της μελλοντικής πρότασης για το νέο πρόγραμμα πλαίσιο, που ανακοινώθηκε για το 2004 και θα πρέπει να τεθεί σε ισχύ το 2007, εν όψει δράσης της Κοινότητας στο χώρο του πολιτισμού».

3.3. Τροποποιηθείσα πρόταση

Σύμφωνα με το άρθρο 250, παράγραφος 2, της συνθήκης για την ΕΚ, η Επιτροπή τροποποιεί την πρότασή της συμφώνως με τα ανωτέρω.